1. ปัจจัยความเสี่ยง

1.1 ปัจจัยความเสี่ยงทางธุรกิจของบริษัทฯ แยกตามรายธุรกิจ มีดังนี้

-   ธุรกิจรถอเนกประสงค์

-   ความเสี่ยงด้านช่องทางการจัดจำหน่ายที่บริษัทฯ ต้องดำเนินการผ่านตัวแทนจำหน่ายของ บริษัท
    ตรีเพชรอีซูซุเซลส์ จำกัด ซึ่งเป็นช่องทางการจัดจำหน่าย รถยนต์กระบะดัดแปลงยี่ห้ออีซูซุ

-   คู่แข่งขันในตลาดที่เป็นผู้ผลิตที่เป็นเจ้าของตราสินค้า (Brand Owner)
    ทั้งที่เป็นรายเดิมที่มีการผลิตรถสเตชั่นวากอน อยู่แล้ว
    รวมถึงผู้ผลิตรายใหม่ที่พร้อมจะเข้ามาแข่งขัน
    เนื่องจากมูลค่าตลาดสำหรับรถประเภทสเตชั่นวากอนมีมูลค่าสูง

-   ธุรกิจผลิตชิ้นส่วนรถยนต์

-   ลูกค้ารายใหญ่ของบริษัทฯ คือ บริษัท อาปีโก อมตะ จำกัด และ บริษัท อีซูซุมอเตอร์
    (ประเทศไทย) จำกัด ซึ่งจะส่งผลกระทบต่ออำนาจในการต่อรองกับลูกค้า

-   คู่แข่งขันในตลาดที่เป็นทั้งรายใหญ่ และรายย่อย ทั้งเป็นผู้ผลิตรายเดิม และ
    รายใหม่เพิ่มมากขึ้นจากภาวะการเติบโตของอุตสาหกรรมยานยนต์

-   ธุรกิจการสร้างแม่พิมพ์ และ อุปกรณ์จับยึด

-   ภาวะการแข่งขันที่เพิ่มสูงขึ้นจากทั้งผู้ผลิตรายเดิมที่มีการขยายกำลังการผลิตเพื่อให้สามารถรับงานได้เพิ่มขึ้น
    และ ผู้ผลิตจากต่างประเทศที่เข้ามาแย่งรับงานภายในอีกด้วย

-   ภาวะการขาดแคลนช่างฝีมือด้านการสร้างแม่พิมพ์
    ทำให้เกิดการแย่งชิงบุคลากรที่มีความสามารถ

  การบริหารและการจัดการความเสี่ยง

เพื่อกระจายความเสี่ยง และ ลดผลกระทบที่อาจเกิดขึ้นจากปัจจัยเสี่ยงต่างๆ บริษัทฯ
ได้กำหนดแนวทางการดำเนินงานสำหรับแต่ละธุรกิจไว้ดังนี้

-   ธุรกิจรถอเนกประสงค์

-   บริษัทฯ มุ่งเน้นงานด้านการวิจัยและพัฒนารถอเนกประสงค์ให้มีรูปลักษณ์ที่ทันสมัย และ
    มีคุณภาพตรงตามความต้องการของลูกค้ากลุ่มเป้าหมาย
    พร้อมกันนี้ได้ทำการศึกษาเพื่อพัฒนาธุรกิจรถใช้งานเฉพาะด้านประเภทต่าง ๆ เช่น รถแท็กซี่
    รถฉุกเฉิน เพื่อขยายตลาด และ กลุ่มลูกค้าเป้าหมายให้กว้างขึ้น
    โดยการใช้ความได้เปรียบจากความยืดหยุ่นในการปรับเปลี่ยนกระบวนการผลิต

-   บริษัทฯ ได้พัฒนาช่องทางการนำเสนอสินค้า ในรูปแบบ “TR Center”
    เพื่อเพิ่มโอกาสการรับรู้ให้กับกลุ่มลูกค้า (End User) ได้มากขึ้น

-   บริษัทฯ ได้จัดตั้งบริษัท “TRU Leasing” เพื่อสนับสนุนการขายผลิตภัณฑ์รถแท็กซี่
    สำหรับกลุ่มลูกค้าที่ไม่อยู่ในโครงการ “พัฒนาแท็กซี่ไทย” ของ SME Bank

-   การขยายฐานลูกค้าในต่างประเทศ สำหรับชิ้นส่วน SKD ของรถอเนกประสงค์ในแถบประเทศ
    มาเลเซีย อิหร่าน และตะวันออกกลาง เป็นต้น

-   ธุรกิจผลิตชิ้นส่วน

-   มุ่งเน้นการรักษาสัมพันธ์ที่ดีกับกลุ่มลูกค้าหลักรายเดิม
    รวมถึงแสวงหากลุ่มลูกค้ารายใหม่เพื่อกระจายความเสี่ยงด้านการหางาน เช่น บริษัท โตโยต้า
    มอเตอร์ (ประเทศไทย) จำกัด, บริษัท เจอเนอรัล มอเตอร์ส (ประเทศไทย) จำกัด
    และบริษัท บางกอกโคมัตสุ จำกัด เป็นต้น

-   บริษัทฯ
    ได้ศึกษาแนวทางการลงทุนขยายกำลังการผลิตเพื่อรองรับงานที่เพิ่มสูงขึ้นจากภาวะการเติบโตของอุตสาหกรรม
    รวมทั้งได้ศึกษาแนวการขยายการดำเนินธุรกิจไปยังการผลิตชิ้นส่วน และ
    อุปกรณ์ตกแต่งรถยนต์ที่ทำจากพลาสติก
    ที่ยังมีโอกาสและความเป็นไปได้ในด้านการตลาดอย่างสูง

-   พัฒนาผลิตภัณฑ์กระบะ Flat Deck ที่มีอยู่แล้วให้หลากหลาย
    เพื่อรองรับตลาดรถกระบะในประเทศและการส่งออกในอนาคต

-   ธุรกิจแม่พิมพ์และอุปกรณ์จับยึด

-   บริษัทฯ ได้ลงทุนปรับปรุงประสิทธิภาพในขบวนการผลิต
    เพื่อให้สามารถรองรับความต้องการของลูกค้าที่หลากหลาย
    พร้อมทั้งเพิ่มโอกาสการหางานที่มีมูลค่าสูงไปพร้อมกัน

-   บริษัทฯ
    มีโครงการพัฒนาเครื่องจักรและอุปกรณ์ให้มีการทำงานแบบอัตโนมัติมากขึ้นเพื่อลดปัญหาการขาดแคลนแรงงานมีฝีมือในขบวนการผลิต
    พร้อมกันนี้ได้จัดหลักสูตรการฝึกอบรมบุคลากรให้มีความสามารถเพิ่มขึ้นพร้อมกันไปด้วย

  อย่างไรก็ตาม เพื่อกระจายความเสี่ยงของธุรกิจหลักทั้ง 3 ธุรกิจ บริษัทฯ
  ยังได้พยายามขยายธุรกิจไปยังธุรกิจอื่น ๆ เพิ่มขึ้น
  ซึ่งนอกจากจะลดความเสี่ยงของกลุ่มธุรกิจลงแล้ว
  ยังเพิ่มความหลากหลายในการดำเนินธุรกิจให้เพิ่มขึ้นอีกด้วยได้แก่

-   การเป็นตัวแทนจำหน่าย และศูนย์บริการหลังการขาย สำหรับรถยนต์ Land Rover ของบริษัท
    ไทยอัลติเมทคาร์ จำกัด

-   การผลิตและจำหน่ายชิ้นส่วนพลาสติก ของบริษัท ไทยออโต้ เพรสพาร์ท จำกัด
    และอุปกรณ์ตกแต่งรถ (Accessory Part) ในนาม “Parto” ของบริษัท ไทย วี.พี. ออโต้
    เซอร์วิส จำกัด

-   การให้บริการธุรกิจทางการเงิน ให้เช่าซื้อรถ ของบริษัท ทีอาร์ยู ลีสซิ่ง จำกัด

  1.2 ด้านการเงิน

  บริษัทฯ ไม่มีเงินกู้จากต่างประเทศ ดังนั้นจึงไม่มีภาระการจ่ายชำระเงินด้วยเงินตราต่างประเทศ
  อย่างไรก็ตาม บริษัทมีการส่งออกไปยังต่างประเทศ โดยใช้สกุลเงิน USD.
  ซึ่งบริษัทมีการจัดทำสัญญาขาย USD. ล่วงหน้า
  จึงไม่มีความเสี่ยงจากความผันผวนของอัตราแลกเปลี่ยนเงินสกุลต่างประเทศ